**TAGFELVÉTEL és TAGDÍJ**

Szövetségünk a HR menedzsment területén – vállalati, közszolgálati, tanácsadói és/vagy felsőoktatási területen dolgozó szakemberekből áll. Hívunk és várunk ebbe a közösségbe mindenkit, aki szeretne tenni a HR szakma fejlesztéséért és a szakmai élet felpezsdítéséért.

**Alapszabályunk szerint:**

A Szövetség rendes tagja lehet minden olyan érdeklődő, aki:

1. a Szövetség célkitűzéseivel egyetért;
2. az Alapszabályban rögzítetteket elfogadja;
3. a Szövetség munkájában tevékenyen részt vesz és a közgyűlés által meghatározott és nyilvánosan kihirdetett összegű tagsági díjat évente, az első negyedév végéig befizeti.

A Szövetség rendes tagja lehet bármely természetes és jogi személy, vagy jogi személyiséggel nem rendelkező szervezet, aki (amely):

* Az emberi erőforrás menedzselésében, annak fejlesztésében, az e szakterülethez tartozó tudományokban és társtudományokban elméleti és/vagy gyakorlati tevékenységet folytat;
* Teljesíti tagdíjfizetési és adatszolgáltatási kötelezettségét;
* Az előző pontokban felsoroltakkal és a Szövetség Alapszabályával egyetért és azt elfogadja;
* Olyan gazdasági szervezet, vagy állami-társadalmi intézmény, amely a célok és feladatok megvalósításában részt vesz.

A rendes tagsági viszony „Belépési nyilatkozat” kitöltésével és a Szövetség Elnökségének elfogadó döntésével, illetve a nyilvántartásba vétellel jön létre.

**A tagdíj mértéke:**

* + egyéni tagdíj: 5.000,-Ft/év,
	+ cég által fizetett egyéni tagdíj: 10.000,-Ft/év,
	+ diák és nyugdíjas tagdíj: 2.000,-Ft/év,
	+ kis cégek (Bt, KKV) tagdíja: 25.000,-Ft/év,
	+ vállalati tagdíj: 50.000,-Ft/év.

Az éves tagdíj befizetése a HSZOSZ **11670009-07758400-70000002** számú bankszámlára teljesíthető, banki átutalással a tárgyév március hó 31. napjáig. Új belépő tag esetében a tagsági viszony keletkezésétől számított 90 napon belül.

Az adott év július 1. utáni belépés esetén a tagdíj 50 százaléka fizetendő.

**VÁRJUK SORAINKBA!**

Ha felvételét szeretné kérni egyesületünkbe, szíveskedjék letölteni a ***Belépési nyilatkozat magán személy*** vagy a ***Belépési nyilatkozat jogi személy*** című űrlapot, majd kitöltése után elektronikusan elküldeni az ***Adatvédelmi tájékoztatóban*** található email címre. A titkárunk legkésőbb az elnökségi döntést követően felveszi Önnel a kapcsolatot.